Folketing
2008-04-29

Ny Alliance kan selvfølgelig støtte det forslag, som ligger her. Men der er ingen tvivl om, at vi synes, at det er et kæmpemæssigt problem, at man har lagt den her indtægtsgrænse ind. Først vil jeg dog sige, at jeg synes, at det er rigtig, rigtig rart, at vi på den her måde får en fuld anerkendelse af, at der findes dynamiske effekter ved at sænke skatten på arbejde. Det er jo reelt det, vi gør: Man får nogle penge tilbage i skat som belønning for, at man bliver lidt længere på arbejdsmarkedet, og det gør, at man bliver motiveret for at blive længere på arbejdsmarkedet. Fint så langt. Men meningen med at lægge indtægtsgrænsen ind forekommer mig uhyre vanskeligt at forstå. Der er ca. 3 pct. af de beskæftigede, som ligger i indkomstintervallet fra de 550.000 kr. og opefter, og det vil sige, at der i hver årgang, hvis en årgang er på omkring 60.000-70.000, er ca.